હવે જ્યારે અમે ગોલ્ડ કોસ્ટ પહોંચી ગયા છીએ ત્યારે મારા પિતાનું નામ ઓફિસિઅલ્સની યાદીમાંથી કાઢી નાંખવામાં આવ્યું છે. તેઓ મારી સાથે રહી શકે તેમ નથી. તેઓ મારી મેચીસ જોઈ નહિ શકે કે ન તો મને મળી શકશે. આ કેવા પ્રકારનો સપોર્ટ છે ?! મારે તેમની હાજરીની જરુર છે. હું મારી તમામ મેચોમાં તેમને લઈ જતી હોંઉ છું. જોકે શા માટે મને કોઈએ પહેલા આ બાબતે જાણ ન કરી તે ભારે આશ્ચર્યજનક કહેવાય. સાયનાના પિતા હરવિર નેહવાલ અને અન્ય મહિલા બેડમિંટન સ્ટાર પુસાર્લા સિંધુની માતા વિજયા પુસાર્લા પણ ભારતીય ટીમમાં ઓફિસિઅલ તરીકે સામેલ છે. જેમનો ખર્ચ સરકારે નહિ પણ જે તે ખેલાડીઓ કે પછી તેમનું સ્પોર્ટસ ફેડરેશન ઉઠાવશે.